ጥቂት የማይባሉ የዋሀን ወገኖቻችን ብአዴን በጌታው በወያኔ ትዕዛዝ ብአዴን ለአማራ ሕዝብ ተቆርቋሪ መስሎ እንዲታይና ብአዴንን ተስፋ በማድረግ የአማራ ሕዝብ ሌላ አማራጮችን ከመፈለግ እንዲቆጠብ፣ ልታገል ሳይል እጅ እግሩን አጣምሮ በመቀመጥ “የኔ ተቆርቋሪ ናቸው!” ያላቸውን ብአዴኖችን ተስፋ በማድረግና በመጠበቅ አርፎ እንዲቀመጥ ለማድረግ፣ ሕዝብን ለመደለል ወይም ለማታለል ራሱን የአማራ ሕዝብ ተቆርቋሪ በማስመሰል በሚሠራው ድራማ (ትውንተ ኩነት) እየተታለሉ ደጉ አንዳርጋቸው ተቆርቋሪ ነው፣ ማንንትሴን ወገናዊነት የሚሰማው ነው… ሲሉ ይሰማሉ፡፡ የሚገርመው የዋሀን ወገኖቻችን እነዚህ ተቆርቋሪ ናቸው የተባሉት ግለሰቦች ለማስመሰል ለማታለል ካደረጉት ነገር ብዙ ሳይቆዩ ተቃራኒ የሆነ ተግባር በተደጋጋሚ ሲፈጽሙ እያዩ አለመንቃታቸው ነው፡፡
